als_Latn dik_Latn sag_Latn
Gjesti i kryeministrit Zoran Zaev, i cili me hapjen e dyerve të objektit të Qeverisë, paralajmëroi se do të jenë transparentë për mediat dhe publikun, ishte tema e debatit ku mbizotëruan mendime të ndara në debatin në Klik Plus. Një pjesë e tyre mendojnë se reformat e shumta të paralajmëruara nga Zaev, janë populizëm, ndërsa të tjerët mendojnë se ky është fillim i cili garanton ndryshime rrënjësor nga mënyra e qeverisjes së Nikolla Gruevskit.
“Heqja e gardhit përreth qeverisë, paraqet një masë populizmi. Secili qytetar që ka pasur nevojë për të hyrë në objektin e Qeverisë, mund të hynte. Zoran Zaev tha se nga gardhi do të bëjë ulëse dhe strehë. E kritikonin VMRO-DPMNE-në se ndërton objekte nga mermeri, tani Zoran Zaev thotë se do të ndërtojë ulëse nga mermeri. A do ta ndërtojë ekonominë Zoran Zaevi duke ndërtuar ulëse nga mermeri? Për shkak se këtë ide e mori nga nismat e qytetarëve”, u shpreh Nikolla Sërbov, kolumnist.
“Nëse Zoran Zaev synon që të sundojë si Nikolla Gruevski, unë ju garantoj se ai do të përfundojë edhe më keq se Nikolla Gruevski. Shumica parlamentare me 62 deputetë, nuk është një shumicë e qëndrueshme siç ishte ajo e VMRO-së, e cila vetëm i numëronte 63 deputetë. Që nga fillimi nuk mund të bëhet krahasim, dhe në qoftë se mendojnë që të sundojnë me propaganda dhe gënjeshtra, ata do të bien shumë shpejt nga pushteti”, tha Zamir Memeti, aktivist.
Përplasjet nuk munguan edhe mes Aleksandar Pandov dhe deputetit Pavle Bogoevski rreth formimit të Qeverisë dhe prioriteteve të saj, siç është procedura për shkarkimin e kryeprokurorit Zvrlevski.
“Kushti kryesor për formimin e qeverisë ishte platforma e Tiranës, si dhe pikat të cilat duhet zbatuar. Politikanët shqiptarë kuptuan se nuk duhet çdo herë të diskutojnë për platformën. Unë po ju bind se së shpejti do të kemi nevojë për të pasur gjuhë të dytë zyrtare në Maqedoni”, tha Aleksandar Pandov, Analist.
“Problemi i Marko Zvërlevskit është që ai e njollosi pavarësinë e funksionit të tij, prokurori është i varur që nga momenti i emërimit. As shkarkimi nuk mund bëhet në mënyrë subjektive nga ana e Qeverisë, por duhet kërkuar mendim nga Këshilli i Prokurorëve publik. Nëse Katica Janeva është kuadro partiake, ajo është kuadro e të gjitha partive, për shkak se ajo ishte zgjedhja e të gjitha 4 partive”, tha Pavle Bogoevski, deputet i pavarur në LSDM.
Të gjithë bashkëbiseduesit në emisionin e mbrëmshëm, Klik Plus, u pajtuan se do ta mbështesin anëtarësimin e Maqedonisë në NATO, me emrin kushtetues apo me një përcaktim kohor?
als_Latn als_Latn als_Latn als_Latn als_Latn als_Latn als_Latn